《和大司成曾公励志诗时守国子博士》
明代·顾允成

仁远乎哉只此心，为因失养转沦沉。静驰浮想天机浅，动逐游尘嗜欲深。

克己须从偏处克，寻根莫向叶中寻。我闻入圣无多诀，混混原泉不可禁。

作者简介：（1554—1607）明常州府无锡人，字季时，号泾凡。顾宪成弟。性耿介，厉名节。万历十四年赴殿试，对策中语侵郑妃，置末第。房寰疏诋海瑞，允成不胜愤，偕同年生抗疏劾之，忤旨坐废。久之，以荐诏许以教授用，历官礼部主事。时三王并封，偕同官合疏谏，不报。后以疏劾阁臣张位，谪光州判官，乞假归，与宪成讲学东林，不复出。有《小辨斋偶存》。